Saag

Een Saag (f., pl. Sagen) is een Warktüüg to'n ut'neen kriegen vun Holt, Steen, all Oorten Metall un ok Kunststoff. Vun öllers her wöör mit de Hand saagt un dorbi geev dat: Een- und Tweemannsaagen, Bögelsaagen, Karrsaagen, Boomsaagen un noch mehr. Nadem dat löter Dampmoschinen un denn ok elektrischen Stroom geef, keemen Saagmoschinen in Gebruuk, dat weern denn Kreissagen, Bandsagen, Gattersagen, Kedensagen, Stichsagen un noch mehr. Düsse Saagmoschinen geef dat faststahend, een seggt ok statschonäär, un ok Handmoschinen. De Sagenblööd an sik sind ut Iesen mit Tähn, de scharp schlepen ward. Jenadem wat vun Materiaal saagt warrn sall, sünd de Tähn ünnerscheedlik groot un stark. Un jenadem de Saagentähn groot oder lütt sünd, koomt'n mit de Saag fixer oder sachter dörch dat Materiaal dörch. 

Bid'n Sagen gifft dat jümmer soveel Materiaalverlust, as de Sagenschnitt dick is. Dat wat bid'n Sagen an lütten Kraam affallt, heet Saagspöön oder Saagkaff. 
duum|Lütte Kedensaag
Bi de Handsagen gifft dat spannte Sagen, dorbie is dat Saagblatt wat dünner un et ward vun een Bögel oder, bi de Tweemannsaag, vun een tweeten Mann stramm hollen. Bi de nich spannten Sagen is een Rüch op dat Saagblatt oder dat Blatt sülvs is dicker un dormit stabiler.

Kategorie:Warktüüch